«ከ1984ዓ.ም በኋላ ከዜሮ ተነስተን ነዉ በ30ዓመታት የትጥቅ ትግልና በ60ዓመትቱ ቅኝ ግዛት የተጎዳችዉን አገራችንን ለማስተካከል እየታገልን የነበረዉ። በዚያን ጊዜ በተለይ ከ1984እስከ 1987 ድረስ ምጣኔ ሃብታችን ሰባትና ስምንት በመቶ ከፍ ብሎ ነበር። እንዳለመታደል ሆኖ ጥርነቱ በኢትዮጵያ ተጫነብን። እኛምበሰላማዊ መንገድ ልንፈታዉ ታገልን። የሚኒስትሮች ምክር ቤትም ኢትዮጵያ ጦርነት እንዳወጀችብን በኃይል ከመጠቀም ይልቅ በጠረጴዛ ዙሪያ ቁጭ ብለን ችግሩን ለመፍታት ጠይቆ ነበር። ያ ግን ሊሆን አልቻለም። ከሶስት ከባድ ዓመታት በኋላ አልጀርስ ላይ ተስማማን። ከዚያም በ1994 የመጨረሻና አሳሪ ዉሳኔ ተላለፈ። አሁን የሁለቱም ሀገራት ህዝቦች ትኩረታቸዉንና አቅማቸዉን ልማት ላይ ያደርጋሉ ብለን ተስፋ አድርገን ነበር። ይህ ከሆነ በጣም እርግጠኛ ነኝ ያለንን አቅም ሁሉ አገራችንን ለመገንባት እናዉለዋለን።»